Opnað var fyrir umsóknir um að ráðstafa séreignarsparnaði til greiðslu inn á fasteignaveðlán 28. maí 2014 . Ef þú átt nú þegar íbúðarhúsnæði til eigin nota og vilt nýta séreignarsparnað af launagreiðslum frá 1. júlí 2014 til að greiða inn á fasteignaveðlán þín þarftu að sækja um fyrir 1. september sama ár . Eftir þetta er hægt að sækja um hvenær sem er á gildistíma þessarar heimildar , sem nú hefur verið framlengd til 30. júní 2021 , og gildir umsóknin frá þeim mánuði sem hún berst . Ef þú átt ekki íbúðarhúsnæði til eigin nota en greiðir í séreignarlífeyrissjóð og vilt nýta inneign þína til að taka út í formi húsnæðissparnaðar sækir þú um þegar þú aflar þér íbúðarhúsnæðis til eigin nota . Þú þarft ekki að gera neitt annað en að greiða í séreignarsjóð af launagreiðslum á tímabilinu 1. júlí 2014 til 30. júní 2021 til að geta sótt um að taka út húsnæðissparnað þegar þú kaupir / byggir þér íbúðarhúsnæði til eigin nota . Sú heimild er í gildi til 30. júní 2021 . Athugið að frá 1. júlí 2017 gilda ákvæði laga nr. 111 / 2016 , um stuðning til kaupa á fyrstu íbúð , um úttekt séreignarsparnaðar fyrir þá sem ekki hafa átt íbúðarhúsnæði áður .